জামিয়া সাহবানিয়া দারুল উলুম
জামিয়া সাহবানিয়া দারুল উলুম (পূর্বনাম দারুল উলুম সাহবানিয়া মাদ্রাসা) ঢাকার নিউ মার্কেট এলাকার ৮, এলিফ্যান্ট রোডে অবস্থিত একটি কওমি মাদ্রাসা। ২০০১ সালের ১৮ মার্চ মুফতি মুহাম্মদ নেয়ামতুল্লাহ নিজ বাসভবনে এই মাদ্রাসাটি প্রতিষ্ঠা করেন। তার উস্তাদ দারুল উলুম করাচীর সদরুল মুদাররিস সাহবান মাহমুদের নামানুসারে এই মাদ্রাসার নামকরণ করেন। প্রথমে মাদ্রাসার নামকরণ করা হয় দারুল উলুম সাহবানিয়া মাদ্রাসা। প্রতিষ্ঠার এক যুগ পর জামিয়া পর্যায়ের কার্যক্রম পরিচালনার উদ্দেশ্যে ২০১৩ সালে মাদ্রাসার বর্তমান নামটি দেওয়া হয়। ২০২১ সালে মাদ্রাসার ছাত্রসংখ্যা ৬৪৫ এবং শিক্ষক ৭০ জন। মাদ্রাসায় বালক-বালিকা উভয় শাখা রয়েছে।